Contents
Index 🔎︎

# Asignar columnes

Nel esplorador de la fonte de datos pue copiar una tabla abasnar y asitiándola nel so contenedor. Si escueye'l caxellu de verificación Axuntar datos na primer páxina del diálogu Copiar tabla, el diálogu Asignar columnes ábrese como la segunda ventana. Pue usar esti diálogu pa mapear el conteníu d'un campu de datos de la tabla fonte a un campu de datos distintu na tabla de destín.

## Tabla fonte

Amuesa los campos de datos de la tabla d'orixe. Pa incluyir campos de datos de la tabla d'orixe na de destín, marque'l caxellu de verificación qu'hai al pie de cada nome de campu de datos. P'asignar el conteníu d'un campu de datos de la tabla d'orixe a otru campu de la tabla de destín, na llista de la tabla d'orixe faiga clic nel campu de datos; de siguío, faiga clic na flecha enriba o embaxo. Si deseya incluyir tolos campos de datos d'orixe na tabla de destín, faiga clic en Toos.

## Tabla destín

Amuesa los posibles campos de datos de la tabla de destín. Na tabla de destín namái s'inclúin los campos de datos que s'escueyan na llista de la tabla d'orixe.

## Enriba

Mueve la entrada escoyida una posición enriba na llista.

## Embaxo

Mueve la entrada escoyida una posición embaxo na llista.

## Toos

Escueye tolos campos de datos de la llista.

## Nengún

Anula la seleición de tolos caxellos de verificación de la llista.